Linjeforeninger ved NTNU

De første linjeforeningene ved Norges tekniske høgskole (NTH) (nå Norges teknisk-naturvitenskapelige universitet; NTNU) var H.M. Aarhønen (1913), St. Arnoldi Broderskab (1913), Bergstuderendes Forening (1914), Høiskolens Chemikerforening (1915), Mannhullet (1917) og Sanctus Omega Broderskab (1919), deretter fulgte A/F Smørekoppen (1929). Siden har alle de forskjellige studieretningene ved sivilingeniørstudiet fått egen linjeforening. Den nyeste linjeforeningen ved NTNU er (per 2026) Klypa, som ble opprettet i 2025.

Det finnes i tillegg flere linjeforeninger ved Det humanistiske fakultetet (HF) og Fakultet for samfunns- og utdanningsvitskap (SU), tidligere del Den allmennvitenskapelige høgskole (AVH), nå lokalisert i campuset Dragvoll. Historisk sett har disse linjeforeningene vært mindre aktive over et lengre tidsrom enn linjeforeningene ved sivilingeniørstudiene.

Etter fusjonen i 2016 har linjeforeningene som tidligere tilhørte Høgskolen i Sør-Trøndelag (HiST) nå også tilhørighet til NTNU. Dette gjelder i Trondheim studier fra Kalvskinnet, Rotvoll, Øya, samt Handelshøyskolen. De fleste linjeforeningene fra HiST som nå er tilsluttet NTNU var underlagt Trondheim Teknikersamfunn (TTS). TSS ble slettet fra Brønnøysundregristrene i 2023.

Fusjonen har også ført med seg linjeforening fra Høgskolen i Ålesund (HiÅ) og Høgskolen i Gjøvik (HiG).

## A
### Abakus

*Abakus* er linjeforeningen for Datateknologi og Cybersikkerhet og Datakommunikasjon på NTNU i Trondheim. 

### A/F Smørekoppen
*Akademisk Forening Smørekoppen* er linjeforeningen for studenter ved studieprogram for *[[Produktutvikling og produksjon]]*, tidligere *maskinlinjen*, ved NTNU i Trondheim. 
Linjeforeningen ble startet i 1929 med tilhørighet i det daværende maskinstudiet.

### Akwaaba (nedlagt)
*Akwaaba* var linjeforening for studieretningen Afrikastudier. Linjeforening ble stiftet i 2010, men ble inaktiv da NTNU la ned faget før studieåret 2021/2022.

### Antidot
*Antidot* er linjeforeningen for master i farmasi ved NTNU og ble stiftet i 2020.

### Apeiron
*Apeiron* er linjeforening for studenter i studiene filosofi og etikk, ved Institutt for filosofi og religionsvitenskap på NTNU Dragvoll. Linjeforeningen ble opprinnelig opprettet i 1981, men var inaktiv i mange år før det igjen ble aktivitet i 2006. Apeiron ble formelt opprettet som organisasjon i 2007. 

Tidligere ble det også gitt ut et eget tidsskrift, *Anabasis*.

### Archimedes
*Archimedes* er linjeforeningen for bachelorstudiene i fornybar energi, mekatronikk og produktdesign, skipsdesign. Og masterstudiene i skipsdesign, og mekatronikk og automatisering, ved NTNU i Ålesund. Organisasjonen ble stiftet 24. september 2018. Tidligere Sigma Linjeforening.

### Arkitektstudentenes Broderskab

*Arkitektstudentenes Broderskab* er linjeforeningen for arkitektur (tidligere sivilarkitekt). Linjeforeningen ble stiftet i 1913.

### Aqua Tecta
*Aqua Tecta* er linjeforeningen for Byggingeniør og Vann- og Miljøteknikk ved NTNU Ålesund. Linjeforeningen ble stiftet i 2015.

## B
### Babel
*Babel* er linjeforeningen for de fremmedspråksstudentene i spansk, fransk, tysk og engelsk ved NTNU Dragvoll. Linjeforeningen ble stiftet i 2021. Som følge av etableringen av Babel opphørte de fire språkfagenes individuelle linjeforeninger å eksistere; det gjaldt:
* *De Passé Simple*, som lvar linjeforeningen for fransk ved NTNU Dragvoll. Linjeforeningen ble stiftet i 2009, og opphørte å eksisterte i 2021 i forbindelse med at alle språkfagene ved NTNU dannet den felles linjeforeningen Babel, med stiftelsesdato 8. april 2021.
* *Lipton*, som var linjeforeningen for engelsk årsstudium -og bachelor. Foreningen ble stiftet i 2013, og erstattet den gamle linjeforeningen *ELF* (*Engelsk Linje-Forening*), før den i 2022 ble innlemmet i *Babel*, linjeforeningen for fremmesspråksstudenter ved spansk, fransk og tysk.
* *Los Elegidos*, som var linjeforeningen for spanskstudentene og ble stiftet i 2006.
* *Sturm und Drang*, som var linjeforeningen for tyskstudentene ved NTNU, og favnet både årsstudiet, bachelor, master og lektor. Linjeforeningen inkluderte også utvekslingsstudenter fra tyskspråklige land eller med interesse for tysk. Linjeforeningen ble stiftet i 1964.

### Baris
*Baris* er linjeforeningen for Barnevernspedagogstudiet ved NTNU Øya. Linjeforeningen ble stiftet i 2017.

### Bergstuderendes Forening

*Bergstuderendes Forening* (*BSF*) er linjeforeningen for studieprogrammene for Tekniske Geofag og Petroleum, Geologi Realfag og Materialteknologi – tidligere Berg A og Berg B.

## C
### CAF
*CAF* er linjeforeningen for Bevegelsesvitenskap og Samfunns- og idrettsvitenskap. Linjeforeningen ble dannet i 2013, men har eksistert før den tid. Navnet er en forkortelse av "Citius, Altius, Fortius", som er latinsk for "Raskere, Høyere, Sterkere", også kjent som det olympiske mottoet.

### Cibus
*Cibus* (latin for "mat") er linjeforeningen for Matteknologisk utdanning ved NTNU. Linjeforeningen ble dannet i 2012. og har hovedkontor ved campus Kalvskinnet. Foreningen var tilknyttet Trondheim Teknikersamfunn (TTS).

### Communitas
*Communitas* er linjeforeningen for Sosialantropologi ved NTNU Dragvoll, og ble stiftet i 2012. Linjeforeningen het tidligere *Kwakiutl*, men byttet navnet sitt i 2014.

## D
### Darling
*Darling* er linjeforeningen for design ved NTNU på Gjøvik, som omfatter bachelor- og masterstudiene i interaksjonsdesign, grafisk design, webutvikling og årsstudium webdesign. Foreningen ble stiftet i 2010.

### Delta

*Delta* er linjeforeningen for realfagsutdanningen i matematikk og fysikk.

### Det Historiske Selskab
*Det Historiske Selskab* (*DHS*) er linjeforeningen for historieutdanningen ved NTNU Dragvoll. Den tilbyr sosiale og faglige arrangement til studenter ved utdanninger innenfor historie, antikkens kultur, middelalderkunnskap og lektorutdanning med historie som fordypning. Tidligere het linjeforeningen *Cliola*, men dette ble endret i 2008. 

### Dionysos
*Dionysos* er linjeforeningen for religionsvitenskap ved NTNU Dragvoll. Linjeforeningen ble etablert i 2012.

## E
### Elektra
*Elektra* er linjeforeningen for prorgam for elektro ved NTNU Trondheim. Elektra tilhørte tidligere HiST og hadde lokaler på Kalvskinnet, men flyttet til Gløshaugen høsten 2018, som et ledd i samlokaliseringen til NTNU etter fusjonen med HiST. Elektra ble stiftet 29. mars i 2007. Elektra var medlem i linjeforeningssamarbeidet Trondheim Teknikersamfunn (TTS).

### EMIL
*EMIL* er linjeforeningen for Energi og Miljø-studiet (sivilingeniør) på Gløshaugen. Linjeforeningen ble opprettet 1998.  Linjeforeningen gir ut studentavis under navnet *Vannmagasinet*. Høystemt er mannskoret til linjeforeningen ble etablert i 2012 og fremfører klassiske a cappella-arrangementer og moderne populærmusikk.

### Erudio

*Erudio* (latin for «jeg underviser») er linjeforeningen for lektorutdanningene ved NTNU Dragvoll. Linjeforeningen ble etablert i 2005. Erudio inkluderer studenter fra lektorprogrammene i geografi, historie, kroppsøving og idrett, samfunnsfag og språkfag. Erudio publiserer linjeforeningsavisen *Ugleposten*.

### Eureka
*Eureka* er linjeforeningen for bachelor i europastudier med fremmedspråk og mastergrad i europastudier ved NTNU Dragvoll. Linjeforeningen ble stiftet 20. januar 2005.

## F
### Fauréningen
*Fauréningen* er linjeforeningen for Musikkvitenskap ved NTNU Dragvoll. Foreningen ble stiftet i 2014.

### Fraktur
*Fraktur* er linjeforeningen for radiograf ved NTNU Øya i Trondheim. Linjeforeningen ble stiftet i 2009.

### FRESK
*FRESK* er linjeforeningen for Helsefag ved NTNU Gjøvik. Linjeforeningen ble stiftet i 2016.

## G
### Galleonen
*Galleonen* er linjeforeningen for Shipping Management ved NTNU Ålesund. Linjeforeningen ble stiftet i 2016.

### Galleri af Klint
*Galleri af Klint* er linjeforeningen for kunsthistorie ved NTNU Dragvoll. 

Linjeforeningen har over tid hatt flere navn, og het originalt ved dannelsen på 2000-tallet *Baroque 'n' Roll*. I 2011 ble foreningen omdøpt til *Katharsis*, før det igjen ble omdøpt til *Det Gyldne Snitt* i 2016.  I 2024 ble linjeforeningen omdøpt, da til sitt nåværende navn *Galleri af Klint*, til minne om kunstneren Hilma af Klint.

### Gengangere
*Gengangere* er linjeforeningen for nordisk og litteraturvitenskap. Linjeforeningen ble stiftet i 2004.

### GEOLF
*GEOLF*, kort for *Geografenes Linjeforening*, er linjeforeningen for geografi ved NTNU Dragvoll. Linjeforeningen ble stiftet i 1975.

## H
### Helix
*Helix* er linjeforeningen til studiet Audiologi ved NTNU Tunga, stiftet våren 2019. Linjeforeningen er oppkalt etter en del av det ytre øret.

### Hippodamus
*Hippodamus* er linjeforeningen for fysisk planlegging, og eiendomsutvikling og -forvaltning. Linjeforeningen ble stiftet i 2007.

### H.M. Aarhønen

*Hennes Majestet Aarhønen* er linjeforeningen til studieprogrammet Bygg- & miljøteknikk (sivilingeniør). Linjeforeningen ble dannet våren 1913, etter en hendelse i nåværende auditorium H1 i den gamle hovedbygningen på NTNU. De første nedtegnelser av historien har Aarhønens første regent Georg H. Johnson nedtegnet i *H.M. Aarhønens krønike*.

### Hybrida
*Hybrida* er linjeforeningen til sivilingeniørstudiet Ingeniørvitenskap og IKT ved NTNU. Foreningen ble stiftet i 2003. Navnet skal representere rollen studentene får i arbeidslivet, hvor de har kunnskap både innen tradisjonelle ingeniørfag, og informasjons- og kommunikasjonsteknologiske fag. 

### Høiskolens Chemikerforening

*Høiskolens Chemikerforening (HC)* er linjeforeningen til sivilingeniørstudenter ved linjen Industriell kjemi og bioteknologi ved NTNU Norges Teknisk Naturvitenskapelige Universitet i Trondheim. I de senere år er også studenter ved linje for Materialteknologi tatt opp i foreningen. Foreningens stiftelsesdato er 8. mars 1915; det første møtet ble avholdt 10. mai 1915, hvor foreningens første lover ble behandlet og vedtatt. Foreningens første pHormand var Endre Berner.

## I
### Ilion
*Ilion*, også kjent som *Trondheim Klassisk studentforening*, er linjeforeningen for klassiske fag og antikkens kultur. Foreningen ble stiftet i 2014.

### ING:a
*ING:a* er linjeforeningen for Teknologifag ved NTNU Gjøvik. Linjeforeningen ble stiftet i 2012.

### Innovatio
*Innovatio* er linjeforeningen for Master i innovasjon og bærekraftig samfunnsutvikling ved NTNU Dragvoll. Linjeforeningen ble stiftet i 2015.

### IVRig (nedlagt)
*IVRig* var linjeforeningen for studiet Voksnes læring og rådgivningsvitenskap ved NTNU Dragvoll, og ble stiftet i 2012. Den ble i 2023 slått sammen med linjeforeningen Paideia.

### Intro
Intro er linjeforeningen for forkursstudenter ved NTNU i Trondheim, og ble stiftet i 2021.

## J
### Janus
*Janus* er linjeforening for industriell økonomi og teknologiledelse (sivilingeniør).

### JASS
*JASS* (Jazzlinjas Autonome Sammenslutning av Studenter) er linjeforeningen for studenter ved bachelorprogrammet i jazz ("jazzlinja") og ble stiftet i 2024.  

### Jump Cut
*Jump Cut* er linjeforeningen for Filmvitenskap og -produksjon ved NTNU Dragvoll, og ble stiftet i 2010.

## K
### Klypa
*Klypa* er linjeforeningen for ergoterapi ved NTNU Trondheim, og ble stiftet i 2025.

### KOM
*KOM* er linjeforeningen for kjemi og materialteknologi-studentene ved NTNU, og ble stiftet i 2008. Den var tidligere underlagt Trondheim Teknikersamfunn (TTS). 

### Kultura
*Kultura* er linjeforeningen for studiet Kulturminneforvaltning, og ble stiftet i 2009.

## L
### Leonardo
*Leonardo* er linjeforeningen for Industriell design, og ble stiftet i 1994 og registrert i Brønnøysund i 2008. Linjeforeningen er oppkalt etter universalgeniet Leonardo da Vinci.

### Leviathan
*Leviathan* er linjeforeningen for statsvitenskap. Linjeforeningen ble stiftet i 2011. Linjeforeningen het tidligere *De Folkevalgte*, men endret i 2016 navn til Leviathan.

### Login
*Login* er linjeforeningen for IT ved NTNU Gjøvik, og ble stiftet i 2013.

### Logitas
*Logitas* er linjeforeningen til bachelorstudiet Logistikkingeniør ved NTNU Gløshaugen, og ble stiftet i 2006.

Studiet var tidligere en del av studietilbudet ved Høgskolen i Sør-Trøndelag (HiST), og Logitas hadde da lokaler på Kalvskinnet. Etter at NTNU og HiST fusjonerte ble studiene ved de to lærestedene samlokalisert, og linjeforeningen flyttet til Gløshaugen høsten 2016. Logitas var medlem av Trondheim Teknikersamfunn (TTS).

### Ludimus (nedlagt)
*Ludimus* var linjeforeningen for fag ved Institutt for språk- og kommunikasjonsstudier. ISK inkluderer fagfeltene språklig kommunikasjon, lingvistikk, fonetikk, norsk som andrespråk og swahili. Linjeforeningen har siden 2013 vært inaktiv.

### Lydmurerlosjen
*Lydmurerlosjen* er linjeforeningen for studenter i musikkteknologi, og ble stiftet i 2015.

## M
### Mannhullet

*Mannhullet* er linjeforeningen for studiet i marin teknikk (tidligere skipslinjen).

### MF Placebo

*Medisinerforeningen Placebo* er linjeforeningen for profesjonsstudiet i medisin.

### MiT
*MiT* er linjeforeningen for Maskiningeniørstudiet ved NTNU. MiT var en del av linjeforeningsamarbeidet Trondheim Teknikersamfunn (TTS).

## N
### Nabla

*Nabla* er linjeforeningen for fysikk og matematikk (sivilingeniør).

### Notelinjeforeningen
*Notelinjeforeningen* er linjeforeningen for utøvende musikk og ble stiftet i 2013.

### Nucleus
Nucleus er linjeforeningen for bioingeniører som ble startet høsten 2009. Foreningen var tidligere tilknyttet Trondheim Teknikersamfunn (TSS).

### Nutrix
*Nutrix* er linjeforeningen for sykepleierutdanning ved NTNU Øya i Trondheim, stiftet i 2011.

## O
### ODA
*ODA* er linjeforeningen for masterstudentene som studerer organisasjon, digitalisering, administrasjon og arbeid. Linjeforeningen ble stiftet i 2022. 

### OLGA (nedlagt)
*OLGA* var linjeforening for studentene som studerte olje- og gassteknologi. Linjeforeningen ble startet opp i august 2015, og var tilknyttet Trondheim Teknikersamfunn (TTS). Ved studieåret 2021/2022 så ble det ikke lenger tilbydd opptak på studiet, og foreningen ble oppløst i 2023.

### Online

*Online* er linjeforeningen for informatikkstudentene.

### Operon
*Operon* er linjeforeningen for bioteknologi, stiftet oktober 2023. Før dette var bioteknologi del av *Volvox & Alkymisten*.

## P
### Paideia
*Paideia* er linjeforeningen for studenter ved pedagogikk årsstudium og bachelor på NTNU. Linjeforeningen ble dannet 9. mars 2010. Navnet stammer fra det antikke Hellas der Paideia var et begrep som tok for seg alt som omhandler utdanning, både det sosiale og faglige.

### Panoptikon
*Panoptikon* er linjeforeningen for studieprogrammene ved institutt for tverrfaglige kulturstudier, som inkluderer årsstudium og master i Studier av kunnskap, teknologi og samfunn (STS) og årsstudium og master i Likestilling og mangfold (LIMA). Linjeforeningen ble stiftet i 2020.

### Pareto
*Pareto* er linjeforeningen for samfunnsøkonomi og finansiell økonomi og ble stiftet i 1993. Linjeforeningen er oppkalt etter den italienske økonomen Vilfredo Pareto.

### Primetime
*Primetime* er linjeforeningen for medievitenskap ved NTNU. Linjeforeningen for Medievitenskap het tidligere «Prime-Time», men etter noen år uten drift ble foreningen gjenoppstartet og omdøpt til "Primetime" i 2011. Linjeforeningen ble stiftet 13. september 2011. 

### PSI
*PSI* er linjeforeningen for årsstudium og bachelor i psykologi, og ble stiftet i 2003.
### pStimulus
*pStimulus* er linjeforening for masterstudiet i psykologi ved NTNU Dragvoll, og ble stiftet i 2012. Foreningen het tidligere *LiMP* (en forkortelse av "linjeforeningen for masterstudiet i psykologi"), før det byttet til sitt nåværende navn i 2014.

### Psykolosjen
*Psykolosjen* er linjeforeningen for profesjonsstudiet i psykologi, stiftet i 2009.

## R
### RIK
*RIK* er linjeforeniningen for økonomi, ledelse og logistikkfag ved NTNU Gjøvik, og ble stiftet i 2012.
## S
### SALT

*SALT* er studentforeningen for NTNUs lærerstudenter. Studiet holdt tidligere til på Rotvoll, men er nå flyttet til Kalvskinnet. Foreningen ble stiftet i 2013.

### Sanctus Omega Broderskab

*Sanctus Omega Broderskab* er linjeforeningen for elektro og kybernetikk (sivilingeniør).

### Sekstanten
*Sekstanten* er linjeforeningen for nautikk ved NTNU Ålesund. Linjeforeningen ble stiftet 12. oktober 2015.

### Socialis
*Socialis* er linjeforeningen for sosionomutdanningen ved NTNU Campus Helgasetr i Trondheim. Linjeforeningen ble stiftet i 2014. 

### Socius Extremus
*Socius Extremus* er linjeforeningen for sosiologistudentene. Linjeforeningen ble stiftet i 2008.

### Solan
*Solan* er linjeforeningen til Entreprenørskolen, og ble stiftet i 2007. 

### SOMA
*SOMA* er linjeforeningen for alle masterstudenter ved Fakultet for Medisin og Helsevitenskap, ved NTNU Øya i Trondheim. Dette inkluderer da masterstudier som kan ha egne linjeforeninger. SOMA ble stiftet i 2007.

### Spanskrøret
*Spanskrøret* er linjeforeningen for lektorutdanning i realfag. Spanskrøret ble stiftet sted 24. september 2004. Prodekan ved IME-fakultetet, Kari Hag, ble invitert til å være *Spanskrørets Høye Beskytter*.

### STØH

*STØH* (*Studentforeningen Trondheim Økonomiske Høgskole*) er studentforeningen ved NTNU Handelshøyskolen, og inkluderer da årsstudium, bachelor og master i Økonomi og Administrasjon. Foreningen ble stiftet i 2006, men har eksistert siden 1967.

### Symbiosen
*Symbiosen* er linjeforeningen for studier ved Institutt for biologiske fag ved NTNU i Ålesund. Linjeforeningen ble stiftet i 2016.

### Symbiosis
*Symbiosis* er linjeforeningen for masterstudiet industriell økologi. Linjeforeningen ble stiftet i 2009.

### Syntax
*Syntax* er linjeforeningen for studenter ved Instituttet for IKT og realfag ved NTNU i Ålesund. Organisasjonen het originalt *Epsilon*, men byttet navn i 2020.

## T
### Teaterlosjen

*Teaterlosjen* er linjeforeningen for årsstudiet, bachelor- og master-studiet i programfaget Drama og Teater ved NTNU. Linjeforeningen ble opprettet våren 2013. Teaterlosjen satte i februar 2014 opp forestillingen ''Den spanske flue''.

### Theodor
*Theodor* er linjeforeningen for arkeologi ved NTNU i Trondheim og ble opprettet i 1994 med den hensikt å fremme sosiale og faglige relasjoner innen arkeologistudiet, fungere som en representant for studieretningen utad i fagmiljøet, samt være et bindeledd mellom studentene, instituttet og NTNU for øvrig.

### TIHLDE
*TIHLDE (Trondheim IngeniørHøgskoles Linjeforening for Dannede EDBere (Elektroniske DataBehandlere))* er linjeforeningen for bachelorstudiene Dataingeniør, Digital Infrastruktur og Cybersikkerhet og Digital forretningsutvikling, samt masterstudiet i Digital transformasjon ved IDI, NTNU på Gløshaugen. Foreningen ble stiftet 16. april 1993, og var tilknyttet Trondheim Teknikersamfunn (TTS).

### Tim&Shænko
*Tim&Shænko* er linjeforeningen for studentene ved 3-årig byggingeniør på NTNU. Den ble opprettet i 1999, og var tidligere tilknyttet Trondheim Teknikersamfunn.

### Timini
*Timini* er en linjeforening for sivilingeniørstudiet i nanoteknologi, og ble opprettet 10. september 2006 klokken 21.51. Navnet «Timini» kommer av ti i minus niende, som refererer til at en nanometer er 10−9 m, eller en milliontedels millimeter. 

I 2014 avholdt linjeforeningen for første gang Grey Goo Symposium, en nanovitenskapelig orientert konferanse, i samarbeid med NanoLab ved NTNU.

### Turbulenten
*Turbulenten* er linjeforeningen for studenter ved flyingeniør. Linjeforeningen ble stiftet i 2024. Linjeforeningen har NTH i logoen sin, etter den gamle høyskolen Norges tekniske høgskole, som ble fusjonert sammen med andre institutter til NTNU i 1996. Dette er i likhet flere andre linjeforeninger som stammer fra gamle NTH, på tross av at studiet og linjeforening ble opprettet i 2024. NTH hadde fra 1946 egen linje for flyteknikk, med utspring fra maskinlinjen, med siste opptak i 1965. Dette studiet hadde en linjeforening som og het *Turbulenten*. 

## V
### Vivas
*Vivas* er linjeforeningen for ingeniørstudenter innen fornybar energi ved NTNU Gløshaugen. Foreningen ble stiftet i 2012 og feiret i 2022 sitt første jubileum. Navnet «Vivas» kommer fra en sammentrekning av de tre fornybare energikildene vind, vann og sol. Foreningen var tidligere tilknyttet Trondheim Teknikersamfunn (TSS).
### Volvox & Alkymisten

*Volvox & Alkymisten* er linjeforeningen for biologi og kjemi. Tidligere var bioteknologi en del av foreningen, men fra 2023 har de sin egen forening, *Operon*. 

## Y
### Yff
*Yff* er linjeforeningen for tegnespråksstudenter ved NTNU Dragvoll. Linjeforeningen ble stiftet i 2017.

## Æ
### Ægir
*Ægir* er linjeforeningen for havbruksingeniører (BIHAV). Linjeforeningen ble stiftet i 2020. Foreningsnavnet er hentet fra jotunen Ægir som rår over havet.

## Se også
* Vektorprogrammet

## Fotnoter

## Referanser




## Litteratur
*